
ИЗДАТЕЛСКА ДЕЙНОСТ В ОБЛАСТ ЯМБОЛ ПРЕЗ 2025 ГОДИНА
През 2025 г. в област Ямбол са издадени 44 книги с тираж 6.4 хил. броя и 9 брошури с тираж 2.0 хил. броя. 
В сравнение с 2024 г. броят на издадените заглавия на книги намалява с 29.0%. Средният тираж на една книга за областта през 2025 г. е 144 броя, като през предходната година е бил 128. През отчетната година броят на издадените заглавия на брошури бележи спад  с 18.2%, като средният тираж на една брошура за областта е 222 броя, а през предходната година е бил 245.
Фиг. 1. Издадени заглавия книги и брошури и среден тираж[footnoteRef:1] на една книга и брошура през периода 2015 - 2025 година в област Ямбол [1:  Отношение на общия тираж към броя на издадените книги и брошури] 


В област Ямбол относителният дял на броя на книгите е 0.5% спрямо общия брой за страната, а броят на брошурите - 0.7%.
[bookmark: _GoBack]През 2025 г. са издадени 2 регионални вестника с годишен тираж 10.3 хил. броя, като спрямо предходната година броят на издадените вестници остава непроменен, но тиражът им се увеличава с 32.6%. Относителният дял на издаваните вестници в област Ямбол е 2.1% спрямо регионалните вестници общо за страната.
Методологични бележки
Изследването на издателската дейност се провежда годишно и обхваща дейността на държавните и частните издателства и редакции. Данните се предоставят на НСИ от Националната библиотека „Св.св. Кирил и Методий” (всички депозирани издания за годината).
В броя на книгите и брошурите не се включват изданията с тясно ведомствено предназначение, с временен и рекламен характер и обем по-малък от четири страници.
Брошура е непериодично печатно издание с най-малко пет, но с не повече от 48 страници, издадено в страната, което е на разположение на обществеността.
Книга е непериодично излизащ печатен документ с най-малко 49 страници, издадено в страната, което е на разположение на обществеността.
Заглавие - дума или съвкупност от думи, отбелязани обикновено върху документа, за да може да се използват за неговото идентифициране и често (но невинаги) го отличават от други документи.
Тираж е общият брой на екземплярите, отпечатани от едно заглавие.
Вестник е листово издание, което съдържа новини за текущи събития, предизвикващи специален или общ интерес, отделните части на който са регистрирани хронологически или в числа, и обикновено излиза поне един път в седмицата.
Годишен тираж на периодичното издание е общото количество на екземплярите на всички излизания на едно заглавие за една година.
Повече информация и данни за издателската дейност могат да се намерят в ИС ИНФОСТАТ и на сайта на НСИ, раздел „Култура“.

